Nunnally Johnson

Nunnally Hunter Johnson (5. joulukuuta 1897 Columbus, Georgia, Yhdysvallat – 25. maaliskuuta 1977 Hollywood, Kalifornia, Yhdysvallat) oli yhdysvaltalainen elokuvatuottaja, -ohjaaja ja -käsikirjoittaja. High schoolista valmistumisen jälkeen Johnson työskenteli hetken toimittajana Columbus Enquirer-Sunissa ja Savannah Pressissä. Johnson muutti New Yorkiin vuonna 1919. New Yorkissa hänestä tuli merkittävä toiminta, ja hän kirjoitti Brooklyn Daily Eagleen, New York Herald Tribuneen ja New York Evening Postiin, johon hän teki uutisten lisäksi viikoittaisia kolumneja. Johnson julkaisi vuosien 1925–1932 aikana viitisenkymmentä novellia Saturday Evening Postissa ja useita tarinoita The New Yorkerissa. Johnson muutti Los Angelesiin vuonna 1932. Kaliforniassa hän alkoi työskennellä elokuvateollisuudessa ja kirjoitti käsikirjoituksia Twentieth Century Foxille. Johnsonin maineikkaimmat eri kirjailijoiden romaaneista tehdyt elokuvakäsikirjoitukset olivat Vihan hedelmät, Kuu on laskenut, Taivasten valtakunnan avaimet, Harmaapukuinen mies, Serkkuni Raakel ja viimeinen elokuva Likainen tusina. Käsikirjoittamisen lisäksi Johnson tuotti ja ohjasi elokuvia, sillä hän halusi säilyttää itsenäisyytensä elokuvan valmistamisessa. Draamallisissa elokuvissaan Johnson kirjoitti hahmoja, jotka kohtaisivat esteitä, mutta selviäisivät niistä. Johnson oli kiinnostunut hyvän ja pahan vastakkainasettelusta. Hän oli kuitenkin positiivinen kirjoittaja. Johnson uskoi ihmisyyden pohjimmaiseen hyvyyteen, ja hänen pahatkin henkilöhahmot olivat jossain määrin taistelemassa jonkin positiivisen asian puolesta. Johson oli kahdesti urallaan Oscar-ehdokkaana parhaasta käsikirjoituksesta. Hän oli ehdolla 1941 Vihan hedelmistä ja 1944 komediasta Eläköön avioliitto. Johnson sai urastaa myös tähden Hollywood Walk of Famelle. == Valikoitu filmografia == *Haisaaren vanki (The Prisoner of Shark Island, 1936); käsikirjoittaja ja tuottaja *Jesse James – suuri seikkailija (Jesse James, 1939); käsikirjoittaja ja tuottaja *Vihan hedelmät (Grapes of Wrath, 1940); käsikirjoittaja ja tuottaja *Tupakkatie (Tobacco Road, 1941); käsikirjoittaja *Eläköön avioliitto (Holy Matrimony, 1943); käsikirjoittaja ja tuottaja *Nainen ikkunassa (The Woman in Window, 1944); käsikirjoittaja ja tuottaja *Taivasten valtakunnan avaimet (The Keys of the Kingdom, 1944); käsikirjoittaja *Etelän mies (The Southerner, 1945); käsikirjoittaja *Pimeä peili (The Dark Mirror, 1946); käsikirjoittaja ja tuottaja *Ase kädessä (The Gunfighter, 1950); käsikirjoittaja ja tuottaja *Kolme palasi kotiin (Three Came Home, 1950; käsikirjoittaja ja tuottaja *Rommel, erämaan kettu (The Desert Fox: The Story of Rommel, 1951); käsikirjoittaja ja tuottaja *Puhelu tuntemattomalta (Phone Call From a Stranger, 1952); käsikirjoittaja ja tuottaja *Neljä helmeä (O. Henry's Full House, 1952); käsikirjoittaja *Serkkuni Raakel (My Cousin Rachel, 1952); käsikirjoittaja ja tuottaja *Kuinka miljonääri naidaan (How to Marry a Millionaire, 1953); käsikirjoittaja ja tuottaja *Harmaapukuinen mies (The Man in the Gray Flannel Suit, 1956), käsikirjoittaja ja ohjaaja *Eevan kolmet kasvot (The Three Faces of Eve, 1957); käsikirjoittaja, tuottaja ja ohjaaja *Puoliverinen (Flaming Star, 1960); käsikirjoittaja *Mr. Hobbs lähtee lomalle (Mr. Hobbs Takes a Vacation, 1962); käsikirjoittaja *Tyttöjen Henry (THe World of Henry Orient, 1964); käsikirjoittaja *Likainen tusina (Dirty Dozen, 1967); käsikirjoittaja == Lähteet == == Aiheesta muualla == * * Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Hollywood Walk of Fame Luokka:Vuonna 1897 syntyneet Luokka:Vuonna 1977 kuolleet